
PËR DISA NDRYSHIME NË RREGULLOREN E KUVENDIT POPULLOR TË REPUBLIKËS SË SHQIPËRISË, MIRATUAR MË VENDIMIN NR.206, DATË 2.7.1991, PLOTËSUAR DHE NDRYSHUAR ME VENDIMET NR.226, DATË 14.5.1992, NR.234, DATË 21.10.1992, NR.279, DATË 8.7.1996 DHE NR.280, DATË 16.7.1996


     Në mbështetje të nenit 18, paragrafi i dytë të ligjit nr 7491, datë 29.4.1991 "Për dispozitat kryesor kushtetuese"

KUVENDI POPULLOR
I REPUBLIKËS SË SHQIPËRISË

V E N D O S I:

     Në Rregulloren e Kuvendit Popullor të Republikës së Shqipërisë, miratuar me vendimin nr. 206, datë 2.7.1991, plotësuar e ndryshuar me vendimet nr. 226, datë 14.5.1992, nr.234, datë 21. 10.1992, nr. 279, datë 8.7.1996 dhe nr. 280, datë 16.7.1996 bëhen këto shtesa e ndryshime:
     I. Në nenin 8 në fund të paragrafit të parë të shtohet fjalia: "Pranë komisioneve të përherëshme, në përbërjen e tyre, funksionojnë edhe nënkomisione për probleme të veçanta".
     Po në nenin 8, në fund të paragrafit të tretë të shtohen fjalët: "apo nënkomisone".
     II. Neni 9 ndryshohet si vijon: "Në sesionin e parë të Legjislaturës zgjidhen komisionet e përherëshme dhe nënkomisionet me emërtimin dhe përbërjen si vijon:
     1. Komisioni për Çështjet Kushtetuese dhe Ligjore, me 13 anëtarë.
         Në përbërje të këtij komisioni do të funksionojë:
         Nënkomisioni i Pushtetit Lokal, me 7 anëtarë.
     2. Komisioni për të Drejtat e Njeriut dhe Minoritetet, me 7 anëtarë.
     3. Komisioni për Politikën e Jashtme, me 9 anëtarë.
     4. Komisioni për Ekonominë, Financat dhe Privatizimin, me 15 anëtarë.
         Në përbërje të këtij komisioni do të funksionojnë dhe:
          a) Nënkomisioni i Kontrollit Buxhetor, me 5 anëtarë.
          b) Nënkomisioni i Reformës së Privatizimit, me 5 anëtarë.
     5 Komisioni i Mbrojtjes, me 9 anëtarë.
     6. Komisioni i Rendit e SHIK-ut, me 9 anëtarë.
     6. Komisioni për Mjetet e Informimit Publik, me 9 anëtarë.
     7. Komisioni i Punës dhe Problemeve Sociale, me 13 anëtarë.
        Në përbërje të këtij komisioni do të funksionojnë dhe:
          a) Nënkomisioni për Rininë dhe Gruan, me 5 anëtarë.
          b) Nënkomisioni i Problemeve të Emigracionit, me 5 anëtarë.
     8. Komisioni për Bujqësinë dhe Ushqimin, me 11 anëtarë.
      9. Komisioni për Industrinë, Punët Publike dhe Tregtinë, me 11 anëtarë.
     10. Komisioni për Arsimin, Kulturën, Shkencën, Sportet, me 9 anëtarë.
     11. Komisioni i Shëndetësisë e Mbrojtjes së Mjedisit, me 9 anëtarë.
     12. Komisioni i Mandateve, Imunitetit dhe të Rregullores, me 7 anëtarë.
     - Komisionet kanë kryesi të përbërë nga kryetari, zëvendëskryetari dhe sekretari.
     - Nënkomisionet kanë kryetar dhe zëvendëskryetar.
     III. Në nenin 10, në rrjeshtin e parë, pas fjalëve "Komisionet e përherëshme..." shtohen fjalët "... dhe nënkomisionet...".
     Paragrafi i dytë i nenit 10 të hiqet.
     IV. Në nenin 11, paragrafi i parë pas fjalëve: "Kryetari, zëvendëskryetari dhe sekretari i komisionit", të shtohen fjalët "... dhe kryetari e zëvendëskryetari i nënkomisionit" dhe pas fjalëve "... zgjidhen me votim të hapur...", të shtohen fjalët "... përkatësisht nga vetë komisioni e nënkomisioni...".
     Po në nenin 11 pas rrjeshtit të fundit të paragrafit të dytë të shtohet fjalia: "Kurse mbledhja për zgjedhjen e kryetarit dhe zëvendëskryetarit të nënkomisionit thirret dhe kryesohet nga kryetari ose zëvendëskryetari i komisionit përkatës".
     V. Në nenin 13, në rrjeshtin e tretë pas fjalëve "... komisioneve të përhershme..." të shtohen fjalët "... ose nënkomisioneve..."
     Ky vendim hyn në fuqi menjëherë. 



